ԱՄՓՈՓԱԹԵՐԹ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ  ՄԱՍԻՆ»  ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ
       
	1. Հայաստանի Հանրապետության ֆինանսների նախարարություն
	02.07․2026թ.

	
	01/8-3/17725-2026

	1․ Նախագծով առաջարկվում է ՀՀ արդարադատության նախարարության կողմից իրականացվող 1120 ծրագրի 11001 «Քրեակատարողական ծառայություններ» միջոցառման շրջանակներում տնտեսված գումարներից 67,820.4 հազար դրամ հատկացնել նույն ծրագրի 31002 «ՀՀ արդարադատության նախարարության քրեակատարողական  ծառայության կարողությունների զարգացում և տեխնիկական հագեցվածության ապահովում» միջոցառմանը՝ քրեակատարողական հիմնարկների համար համակարգչային տեխնիկայի և գրասենյակային ապրանքների ձեռք բերման նպատակով:
Այս կապակցությամբ հաշվի առնելով ստանձնած մեծածավալ պարտավորությունները, մասնավորապես` առողջապահության, սոցիալական ապահովության, էկոնոմիկայի և պաշտպանության ոլորտների գծով, առաջարկում ենք մեկ անգամ ևս վերագնահատել ներկայացված միջոցառման իրականացման ծախսային առաջնահերթությունը և առկա տնտեսումներն ուղղել ՀՀ պահուստային ֆոնդ, իսկ հարցի քննարկմանն անդրադառնալ 2027թ. բյուջետային գործընթացի շրջանակներում:








2. Ինչ վերաբերում է տեխնիկական բնույթի թերություններին, ապա.
1. Նախագծի N 7 հավելվածով նախատեսվում է ձեռք բերել շուրջ 439 միավոր համակարգչային տեխնիկա, գրասենյակային գույք և հանդերձանք, մինչդեռ NN 5 և 6 հավելվածներում որպես արդյունքային ցուցանիշ նշված է ընդամենը 1 միավոր վարչական սարքավորում:
 Հաշվի առնելով վերոգրյալը՝ առաջարկվում է NN 5 և 6 հավելվածների արդյունքային ցուցանիշները համապատասխանեցնել ձեռք բերվող գույքի և սարքավորումների փաստացի քանակին՝ միաժամանակ դրանք խմբավորելով ըստ ապրանքատեսակների բովանդակության:
2. էլեկտրոնային գնումների համակարգում առկա տեղեկատվության համաձայն՝ ՀՀ արդարադատության նախարարության քրեակատարողական ծառայության գնումների պլանում՝
- 55321100/4 «սննդի պատրաստման ծառայություններ» ԳՄԱ կոդը ներառված է «ԷԱՃ» գնման ձևով, ուստի Նախագծի N 7 հավելվածում այդ գնման առարկայի տողում «Գնման ձևը» սյունակում անհրաժեշտ է նշել «ԷԱՃ»,
- 39714200/502, 39714200/503, 39714200/506 և 39714200/507 ԳՄԱ կոդերով գնման առարկաներ ներառված չեն:
Միաժամանակ առաջարկում ենք Նախագծի ընդունումը հիմնավորող փաստաթղթի 5-րդ կետում ձեռք բերվող բազմաֆունկցիոնալ տպիչ սարքերի (ԳՄԱ կոդ՝ 30239170/504) և սեղանի համակարգիչների (ԳՄԱ կոդ՝ 30211220/502) քանակները համապատասխանեցնել N 7 հավելվածում այդ գնման առարկաների համար սահմանված քանակներին: 


	Չի ընդունվել։
Քրեակատարողական հիմնարկների համար համակարգչային տեխնիկայի և գրասենյակային ապրանքների ձեռքբերումը պայմանավորված է քրեակատարողական հիմնարկում  պահվող օտարերկրյա քաղաքացինների հետ արդյունավետ հաղորդակցության, քրեակատարողական ծառայության պահպանության և անվտանգության ապահովման բաժինների աշխատակիցների միջև ծառայության ընթացքում անխոչընդոտ հաղորդակցություն ապահովման, քրեակատարողական հիմնարկներում վերասոցիալա-կանացման աշխատանքների իրականացման շրջանակներում անհրաժեշտ մարզական գույքի և կահույքի, քրեակատարողական ծառայության համար անհրաժեշտ համակարգչային տեխնիկայի ձեռքբերման անհրաժեշտությամբ: Տեխնիկական հագեցվածությունը լուծում է մի շարք կարևոր խնդիրներ, որոնց մասին հաճախ բարձրաձայնել են շահագրգիռ մարմինները և այդ խնդիրների լուծումները ՀՀ ԱՆ քրեակատարողական ծառայության համար դարձել են շատ հրատապ: 



Ընդունվել է:
Միաժամանակ տեղեկացնում ենք, որ 39714200/502, 39714200/503, 39714200/506 և 39714200/507 ԳՄԱ կոդերով գնման առարկաները դեռ ներառված չեն գնումների պլանում, քանի որ վերջիններս նախատեսվում են ձեռքբերել առաջիկայում: Ներկա պահին պատասխանատու ստորաբաժանման կողմից պատրաստվում է գնման հայտ և գնման հայտի ներկայացնելուց հետո փոփոխման հայտը կհաստատվի և վերը նշված ԳՄԱ կոդերով գնման առարկաները կներառվեն ՀՀ արդարադատության նախարարության քրեակատարողական ծառայության գնումների պլանում և կկազմակերպվի համապատասխան գնման ընթացակարգ: 


	Ֆինանսատնտեսական նախարարական կոմիտե
	17.07․2026թ.

	
	

	1. Տնտեսված միջոցներից 30,000.0 հազ. դրամն ուղղել ՀՀ կառավարության պահուստային ֆոնդ 
	Ընդունվել է։



